**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. GEGUŽĖS 30 D. SPRENDIMO NR. T2-115 „DĖL ĮPAREIGOJIMO IŠKLAUSYTI BENDRAVIMO SU VAIKAIS TOBULINIMO KURSUS TĖVAMS (GLOBĖJAMS, RŪPINTOJAMS) KLAIPĖDOS MIESTO SAVIVALDYBĖJE VYKDYMO TVARKOS APRAŠO PATVIRTINIMO“ PRIPAŽINIMO NETEKUSIU GALIOS“ PROJEKTO**

**1. Projekto rengimą paskatinusios priežastys.**

Šis sprendimo projektas parengtas, atsižvelgus į priimtą Lietuvos Respublikos Vyriausybės 2016 m. gruodžio 7 d nutarimą Nr. 1219 „Dėl Lietuvos Respublikos Vyriausybės 2012 m. gruodžio 12 d. nutarimo Nr. 1517 „Dėl įpareigojimo išklausyti bendravimo su vaikais tobulinimo kursus vykdymo tvarkos aprašo patvirtinimo“ pakeitimo“. Naujoje dokumento redakcijoje nelieka nuostatos, kad kiekviena savivaldybė pasitvirtintų savo tvarkos aprašus, kadangi nutarimo nuostatos vieningai bus taikomos visose savivaldybėse.

**2. Parengto projekto tikslai ir uždaviniai.**

Sprendimo projekto tikslas – užtikrinti Lietuvos Respublikos Vyriausybės nutarimo vykdymą.

Uždavinys – pripažinti netekusiu galios Klaipėdos miesto savivaldybės tarybos 2013 m. gegužės 30 d. sprendimą Nr. T2-115 „Dėl įpareigojimo išklausyti bendravimo su vaikais tobulinimo kursus tėvams (globėjams, rūpintojams) Klaipėdos miesto savivaldybėje vykdymo tvarkos aprašo patvirtinimo“, kuris nebetenka aktualumo.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu galioja Klaipėdos miesto savivaldybės tarybos 2013 m. gegužės 30 d. sprendimas Nr. T2‑115 „Dėl įpareigojimo išklausyti bendravimo su vaikais tobulinimo kursus tėvams (globėjams, rūpintojams) Klaipėdos miesto savivaldybėje vykdymo tvarkos aprašo patvirtinimo“, iki 2017 m. sausio 1 d. – Lietuvos Respublikos Vyriausybės 2012 m. gruodžio 12 d. nutarimas Nr. 1517 „Dėl įpareigojimo išklausyti bendravimo su vaikais tobulinimo kursus vykdymo tvarkos aprašo patvirtinimo“.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Pagal Lietuvos Respublikos Vyriausybės 2016 m. gruodžio 7 d nutarimo Nr. 1219 „Dėl Lietuvos Respublikos Vyriausybės 2012 m. gruodžio 12 d. nutarimo Nr. 1517 „Dėl įpareigojimo išklausyti bendravimo su vaikais tobulinimo kursus vykdymo tvarkos aprašo patvirtinimo“ pakeitimo“ nuostatas nuo 2017 m. sausio 1 d. visos savivaldybės turi vadovautis vienu teisės aktu. Minėtame nutarime yra numatyta, kad skirti tėvams įpareigojimą išklausyti bendravimo su vaikais tobulinimo kursus kaip administracinio poveikio priemonę gali teismas ar ne teismo tvarka administracinio nusižengimo bylą nagrinėjanti institucija (pareigūnas), reglamentuojama kursų pagal bendravimo su vaikais tobulinimo programas rengimo užtikrinimą, vykdymą ir apmokėjimą, kitus procedūrinius veiksmus, kuriuos turi vykdyti ir užtikrinti savivaldybių administracijos.

Nauja Lietuvos Respublikos Vyriausybės nutarimo redakcija buvo priimta atsižvelgus į pasikeitusius kitus teisės aktus, susijusius su minimalios ir vidutinės priežiūros priemonių skyrimu vaikui. Vykdant šį Lietuvos Respublikos Vyriausybės nutarimą, kursuose tėvams bus suteikta žinių apie pozityvią tėvystę, stiprinami jų socialiniai ir bendravimo su vaikais įgūdžiai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektui pritarta Savivaldybės vaiko gerovės komisijoje.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Švietimo skyriaus vyr. specialistė E. Kučinskienė,Savivaldybės vaiko gerovės komisijos sekretorė.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2013 m. gegužės 30 d. sprendimo Nr. T2-115 „Dėl įpareigojimo išklausyti bendravimo su vaikais tobulinimo kursus tėvams (globėjams, rūpintojams) Klaipėdos miesto savivaldybėje vykdymo tvarkos aprašo patvirtinimo“ kopija, 3 lapai.

Švietimo skyriaus vedėja Laima Prižgintienė